121. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Β1/21/21/3357 της 17 Νοεμ. 1979/10 Ιαν. 1980 (ΦΕΚ  Β΄ 11) Περί εγκρίσεως Κανονισμού «περί αναστολής καταβολής συντάξεως συνταξιοδοτουμένων υπό του ΙΚΑ δυνάμει των διατάξεων του άρθρ. 10 Νόμ. 825/78 (35ετία)». Έχοντας υπόψη: 1.Τις διατάξεις του άρθρ. 16 του Α.Ν. 1846/51 «περί Κοινωνικών Ασφαλίσεων», όπως τροποποιήθηκε μεταγενέστερα. 2.Τις διατάξεις του άρθρ. 40 του Ν.Δ. 2698/53 «περί διοικήσεως του Ιδρύματος Κοινωνικών Ασφαλίσεων, μεταρρυθμίσεως της περί αυτού νομοθεσίας, ως και άλλων τινών διατάξεων». 3.Τις διατάξεις των άρθρ. 1 και 5 του Ν.Δ. 3710/1957 «περί τροποποιήσεως της περί διοικήσεως και ελέγχου του Ιδρύματος Κοινωνικών Ασφαλίσεων νομοθεσίας κ.λπ.». 4.Τις διατάξεις της παρ. 5 του άρθρ. 10 του Νόμ. 825/78 «περί αντικαταστάσεως, τροποποιήσεως και συμπληρώσεως διατάξεων της διεπούσης το ΙΚΑ Νομοθεσίας και ρυθμίσεως συναφών θεμάτων». 5.Τις διατάξεις του άρθρ. 5 του Νόμ. 861/79 «περί απλουστεύσεως της διαδικασίας αναγνωρίσεως χρόνου προϋπηρεσίας και απονομής των πάσης φύσεως παροχών εις τους ησφαλισμένους των Ασφαλιστικών Οργανισμών αρμοδιότητος του Υπουργείου Κοινωνικών Υπηρεσιών και άλλων τινών διατάξεων». 6.Πρόταση του Διοικητή του Ιδρύματος Κοινωνικών Ασφαλίσεων και τις 524 και 527 γνωμοδοτήσεις του Δ.Σ. αυτού που λήφθηκαν κατά τις 27/ 13.9.79 και 28/20.9.79 συνεδριάσεις του αντίστοιχα και υποβλήθηκαν σ’ εμάς με τη 259080/Φ8-28/ 27.10.79 αναφορά του Ιδρύματος. 7.Τη Δ3/2087/6.12.77 απόφαση του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων  εις  τους   Υφυπουργούς (Αντί για τις σελ. 70,827-70,834) Σελ. 70,827(α) Τεύχος Δ112-Σελ. 23 Ίδρυμα Κοινωνικών Ασφαλίσεων 15Β.Β.α.115-121 Κοινωνικών Υπηρεσιών» (ΦΕΚ 1278/77 τ.Β΄), αποφασίζουμε: Εγκρίνουμε τον Κανονισμό «περί αναστολής καταβολής συντάξεως συνταξιοδοτουμένων υπό του ΙΚΑ δυνάμει των διατάξεων του άρθρ. 10 του Νόμ. 825/78 (35ετία)». ΚΑΝΟΝΙΣΜΟΣ Περί αναστολής καταβολής συντάξεως συνταξιοδοτουμένων υπό του ΙΚΑ δυνάμει των διατάξεων του άρθρ. 10 του Νόμ. 825/78 (35ετία). Άρθρον μόνον.-1.Ο συνταξιοδοτούμενος υπό του ΙΚΑ δυνάμει των διατάξεων του άρθρ. 10 του Νόμ. 825/78 (35ετία) άμα τη αναλήψει οιασδήποτε εργασίας ή ασκήσεως οιουδήποτε επαγγέλματος οφείλει να δηλώσει τούτο εις το Ίδρυμα και εν συνεχεία διαρκούσης της εργασίας ή της ασκήσεως του επαγγέλματος, να παρέχη πάσαν περί ταύτης πληροφορίαν. Παράλειψις της ως ανωτέρω δηλώσεως ή παροχή ανακριβών πληροφοριών συνεπάγεται την εν πάση περιπτώσει αναζήτησιν των κατά τον χρόνον παροχής εργασίας ή ασκήσεως επαγγέλματος καταβληθεισών συντάξεων. 2.Ειδικώς ο υπό του ΙΚΑ συνταξιοδοτούμενος δυνάμει των ανωτέρω διατάξεων, του οποίου το ποσόν της συντάξεως δεν υπερβαίνει το εκάστοτε ισχύον κατώτατον όριον συντάξεως γήρατος, πριν ή αναλάβη οιανδήποτε εξηρτημένην εργασίαν οφείλει να δηλώση τούτο εις το Ίδρυμα και να ζητήση την έγγραφον έγκρισιν αυτού, παρέχων εις τούτο κατά την υποβολήν της δηλώσεως και εν συνεχεία διαρκούσης της εργασίας πάσαν περί ταύτης πληροφορίαν. Η ανάληψις εργασίας άνευ εγκρίσεως του Ιδρύματος ως και η παράλειψις της παροχής των κεκανονισμένων πληροφοριών ή η παροχή ανακριβών τοιούτων συνεπάγεται την αναζήτησιν των καταβληθεισών συντάξεων κατά τον χρόνον απασχολήσεως του συνταξιούχου ανεξαρτήτως του ύψους των εκ της εργασίας απολαβών αυτού.